'குழுமி, கொலை வாட் கண் அரக்கியர், கூந்தல் தாழ, தழுவித் தலைப் பெய்து, தம் கைகொடு மார்பின் எற்றி, அழும் இத் தொழில் யாதுகொல்?' என்று, ஓர் அயிர்ப்பும் உற்றான், எழிலித் தனி ஏறு என இந்திரசித்து எழுந்தான்.	1 'எட்டு ஆகிய திக்கையும் வென்றவன் இன்றும் ஈடு- பட்டான் கொல்? அது அன்று எனின், பட்டு அழிந்தான்கொல்? பண்டு சுட்டான் இவ் அகன் பதியைத் தொடு வேலையோடும் கட்டான் கொல்? இதற்கு ஒரு காரணம் என்கொல்?' என்றான்.	2